Diari Oficial de la Generalitat Valenciana


Sumari del DOGV 5283, del 19-06-2006 (2006/6693)

RESOLUCIÓ de 8 de maig de 2006, del director gerent de l'Agència Valenciana de Salut, sobre sol·licitud d'autorització d'una nova oficina de farmàcia en aplicació del mòdul turístic al municipi de Manises.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5283

Data del DOGV
:   19-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6693


Organisme emissor
:   Agència Valenciana de Salut

Tipus de document
:   Resolució

RESOLUCIÓ de 8 de maig de 2006, del director gerent de l'Agència Valenciana de Salut, sobre sol·licitud d'autorització d'una nova oficina de farmàcia en aplicació del mòdul turístic al municipi de Manises. [2006/6693]  
Expedient iniciat a instància d'Ana M. Roig Pellicer, en data 29 de setembre de 2005, a fi de sol·licitar l'autorització d'una nova oficina de farmàcia al municipi de Manises, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.  
L'expedient s'ha tramitat segons que disposa el Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia.  
El tràmit de l'expedient es va posar de manifest als farmacèutics del municipi de Manises, i es va formular un escrit d'oposició a la concessió de l'autorització sol·licitada, per part de Manuel Calatrava Guna, Jerónimo Suria Vilar, Francisco Roig Espert i Margarita Mateo Castro.  
A l'expedient s'aporta un certificat emés pel secretari general de l'Ajuntament de Manises sobre nombre de places hoteleres, per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.   
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, per mitjà del qual s'establix el procediment per a l'autorització de noves oficines de farmàcia i en aplicació de l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix «per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que s'acrediten pels organismes oficials competents, en un 20% de la seua capacitat, i s'imputa a les vivendes de segona residència una capacitat de quatre habitants per vivenda», i tenint en compte que .Per a això, s'entendrà per segona residència els immobles classificats com a vivenda en què no figure com empadronat cap habitant i que no s'hagen comptabilitzat com a allotjaments temporals..  
Places: 618 hotel x 0,2 = 123 hab.  
El municipi de Manises compta amb deu oficines de farmàcia, tenint en compte tant les obertes al públic com les autoritzades pendents d'obertura, i amb 28.040 habitants, per la qual cosa es troba ajustada la proporció d'habitants/farmàcia que correspon al mòdul general. En conseqüència, procedix l'aplicació del mòdul turístic complementari tenint en compte la població estacional calculada que s'ha xifrat en 123 habitants. Per tant, no s'acrediten suficients habitants estacionals, i no es complix el mòdul de 3.500 hab. que establix l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a l'establiment d'una nova oficina de farmàcia en aplicació del mòdul turístic.  
D'un altre costat les autoritzacions s'adjudicaran de conformitat amb el que establix l'article 18 de la Llei 6/1998, de 22 de juny, seguint per a això el procediment establit en el Decret 149/2001, de 5 d'octubre.  
Resolc denegar autorització administrativa per a l'establiment de noves oficines de farmàcia al municipi de Manises en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.   
Que es notifique a les persones interessades i que es publique esta resolució en el Diari Oficial de la Generalitat amb l'advertència que exhaurix la via administrativa i que hi poden interposar recurs contenciós administratiu en el termini de dos mesos, comptats a partir del dia següent al de la data de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 8 de maig de 2006.. El director gerent de l'Agència Valenciana de Salut: Manuel Cervera Taulet.